《送鲜于漕》
宋代·吴泳

文字微妙诀，到底元平夷。
词人不能工，变怪生崛奇。
汶上大夫者，得法灵均师。
修辞滋其平，不以怒出之。
白云自多态，流水长清漪。
作者云已往，知者其为谁。
九诵的子孙，八鸾行康逵。
天将龢其声，复见风骚遗。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。